Baruch Guesthouse | LekkeSlaap
Vanaf R2 430 per nag (vir 2 persone)
Baruch Guesthouse is in Die Boord, Stellenbosch en is ideaal vir sake- of vakansiereisigers. Dit bied gerieflike verblyf en gehaltediens.
Gaste kan tussen lieflike kamers kies wat elk uniek versier is en verblyf vir 2 tot 3 gaste bied. Die kamers het lugversorging, 'n koninggrootte- of koningingrootte-bed en 'n en suite-badkamer met 'n stort en toilet.
Die kamers het TV's met sekere DStv-kanale, WiFi, 'n gasvryheidskinkbord, kroegyskassie en 'n yskas. Elke kamer het ook 'n haardroër, ingeboude internasionale kragpropaanpasstuk, inligtingsleêr en 'n elektroniese kluis vir 'n skootrekenaar.
'n Kontinentale of volledige Engelse ontbyt word daagliks in die eetarea bedien. Dit kan bespreek word met aankoms.
Gaste kan voor die kaggel in die leeskamer ontspan of in die plonspoel afkoel. Daar is veilige parkeerplek op die perseel en 'n lughawependeldiens is beskikbaar.
Baruch Guesthouse is 550 m vanaf Die Boord-winkelsentrum, 1,6 km vanaf die Markötter-sportgronde, 2 km vanaf Mediclinic Stellenbosch en die Stellenbosch-gholfbaan en 3 km vanaf Eikestad Mall en die Universiteit Stellenbosch. Gaste kan 'n toer van die wye verskeidenheid wynlandgoedere en wynplase in die omgewing doen.